**Tento štatút súťaže „Veľká letná súťaž s Bešeňovou“ (ďalej len „Štatút“) je jediným dokumentom, ktorý záväzne upravuje pravidlá tejto súťaže.**

**Organizátor súťaže**

Organizátorom súťaže „**Veľká letná súťaž s Bešeňovou"** (ďalej len „Súťaž“) je spoločnosť **EUROCOM Investment, s.r.o.**, so sídlom Bešeňová 136, IČO: 35 756 985, zapísaná v Obchodnom registri Okresného súdu Žilina, oddiel: Sro, vložka č. 14558/L (ďalej len „Organizátor“).

Organizátor Súťaže vydáva tieto podmienky a pravidlá Súťaže (ďalej len „Pravidlá“). Účelom Súťaže je podpora, propagácia Vodného parku Bešeňová a bude prebiehať v termíne 25. 07. - 04.09.2022. Podmienky účasti a priebeh Súťaže sa riadia výlučne týmito Pravidlami, ktoré záväzne upravujú podmienky účasti v Súťaži. Zmena pravidiel a podmienok Súťaže je zo strany Organizátora možná jednostranne v písomnej podobe vo forme dodatkov k týmto Pravidlám.

**Podmienky účasti v Súťaži**

Súťažiacim môže byť osoba bez obmedzenia veku, ak splní pravidlá súťaže a s účasťou v Súťaži vysloví súhlas (ďalej len „Súťažiaci“). Súhlas za Súťažiaceho, ktorý počas trvania Súťaže nedosiahne 18. rok života, udeľuje jej zákonný zástupca.

Z účasti v Súťaži sú vylúčení zamestnanci Organizátora, blízke osoby zamestnancov Organizátora, zamestnanci a blízke osoby zamestnancov majetkovo alebo personálne prepojených osôb s Organizátorom a s reklamnými a promotion agentúrami, ktoré vykonávajú činnosti súvisiace so zabezpečením Súťaže, pričom za blízke osoby sa pre účely Súťaže považujú osoby uvedené v § 116 zákona č. 40/1964 Zb. Občianskeho zákonníka v znení neskorších predpisov a osoby, ktoré s týmito osobami žijú v spoločnej domácnosti (§ 115 zákona č. 40/1964 Zb. Občianskeho zákonníka v znení neskorších predpisov).

V prípade, že výhercom sa stane osoba, ktorá je z účasti v Súťaži vylúčená, výhra sa tejto osobe neodovzdá. Rovnako sa tak výhra neodovzdá v prípade, že Organizátor zistí alebo bude mať oprávnené podozrenie, že došlo k spáchaniu podvodného alebo nekalého konania alebo konania v rozpore s dobrými mravmi zo strany Účastníka či inej osoby, ktorá pomohla Účastníkovi takto získať výhru alebo výhry v Súťaži. V prípade odovzdania výhry osobe, ktorá je zo Súťaže vylúčená, je táto osoba povinná výhru vrátiť Organizátorovi.

Organizátor si vyhradzuje právo podľa svojho uváženia uverejniť alebo neuverejniť fotografiu do Súťaže a v ktorejkoľvek fáze Súťaže vylúčiť každého Súťažiaceho, ktorý by svojím konaním mohol ohroziť dobré meno a dobrú povesť Organizátora či akýmkoľvek spôsobom zasiahnuť do práv alebo oprávnených záujmov tretích osôb alebo ktorý porušuje tento Štatút alebo pravidlá Súťaže. Organizátor si vyhradzuje právo vylúčiť zo Súťaže ktoréhokoľvek Súťažiaceho v prípade podozrenia z porušenia Štatútu alebo použitia neregulárnych postupov.

**Trvanie Súťaže**

Súťaž trvá ***od 25.07. do 04.09.2022.*** Víťazi budú kontaktovaní v nasledujúci deň po skončení trvania Súťaže, t.j. dňa 05.09.2022 najneskôr do 23:00 hod.

**Pravidlá súťaže**

Do Súťaže bude zaradený každý Súťažiaciktorý splní podmienky nasledovne: (i) navštívi v čase trvania Súťaže Vodný park Bešeňová, (ii) vyhotoví si fotografiu pri fotopointe – Termálne srdce Liptova – umiestnenom pri termálnom bazéne, (iii) zdieľa fotku na svojom instagramovom profile označenú hastagmi #LetovBesenovej a #trebazazit.

Súťažiaci sa počas Súťaže môže zapojiť do Súťaže aj viackrát.

Súťažiaci môže Súťaž zdieľať, ale zdieľanie bez splnenia vyššie uvedených podmienok nie je dôvodom na zaradenie Súťažiaceho do Súťaže.

Výhry v Súťaži má možnosť získať každý Súťažiaci, ktorý sa Súťaže zúčastní a splní vyššie uvedené podmienky účasti v Súťaži.

**Výhry v súťaži**

Výhry v súťaži sú nasledovné:

**1.cena - pobyt v Bešeňovej so vstupom do Vodného parku Bešeňová pre 2 osoby na 2 noci
2. cena - 2x Aquasezónka do Vodného parku Bešeňová a Vodného parku Tatralandia
3.cena - 4x celodenný vstup AquaTicket do Vodného parku Bešeňová**
**4.cena - 2x celodenný vstup Aqua Ticket do Vodného parku Bešeňová + vstup do Saunového sveta Harmónia Wellness & Spa**
**5.cena - 2x celodenný vstup Aqua Ticket + prenájom VIP ležadla vo Vodnom parku Bešeňová**
**6. cena - 2x vstup na Noci Saunových rituálov v Harmónia Wellness & Spa vo Vodnom parku Bešeňová**

**ŠPECIÁLNA CENA**  - **Práčka Whirpool** od partnera Súťaže, ktorým je spoločnosť WHIRLPOOL SLOVAKIA spol. s r.o., so sídlom Hlavná 5039/1A, 058 01 Poprad, IČO: 35 796 570, zapísaná v Obchodnom registri Okresného súdu Prešov, oddiel: Sro, vložka č.: 32649/P.

Výhercovia 1. - 6. ceny budú určený žrebovaním, ktoré sa uskutoční dňa 15.09.2022 Organizátorom.

Výhercom špeciálnej ceny bude ten Súťažiaci, ktorý na svojom Instagramovom profile zdieľal fotku v súlade s týmto štatútom a získal za ňu najvyšší počet Like-ov.

V prípade, že výherca neprejaví o výhru záujem, prevzatie výhry odoprie, alebo pokiaľ nesplní pravidlá, alebo sa s výhercom nepodarí Organizátorovi skontaktovať v priebehu jedného (1) dňa po vyhodnotení Súťaže a oznámení výhry, tak Organizátor súťaže vyžrebuje iného Súťažiaceho, ktorý splnil podmienky účasti v Súťaži.

Výsledky Súťaže sú konečné, bez možnosti odvolania sa. Výhra v Súťaži je neprenosná, nemôže byť na základe žiadosti výhercu zamenená a výherca nie je oprávnený požadovať namiesto výhry peňažné plnenie. Výhra nie je v zmysle § 845 zákona č. 40/1964 Zb. Občianskeho zákonníka v znení neskorších predpisov vymáhateľná súdnou cestou.

Výhry v Súťaži môžu podliehať zdaneniu v zmysle príslušných ustanovení zákona č. 595/2003 Z.z. o dani z príjmov v znení neskorších predpisov. Daň, ako aj všetky ostatné poplatkové povinnosti, ktoré sa môžu prípadne vzťahovať na nadobudnutie výhry, budú hradené samotným výhercom v celej zákonom stanovenej výške.

**Spracúvanie osobných údajov**

Organizátor ako prevádzkovateľ spracúva osobné údaje v súlade so všeobecne záväznými právnymi predpismi Slovenskej republiky, najmä v súlade s Nariadením (Všeobecné nariadenie o ochrane údajov, ďalej len “**GDPR**“) a so zákonom 18/2018 Z.z. o ochrane osobných údajov v znení neskorších predpisov (ďalej len „**Zákon**“).

Prevádzkovateľ spracúva osobné údaje Súťažiacich na nasledovné účely organizácie súťaže s týmito cieľmi: 1. v rozsahu meno, priezvisko, korešpondenčná adresa s cieľom zaslania a doručenia výhry Súťažiacemu; na právnom základe oprávneného záujmu a zmluvy, ktorej dotknutá osoba vystupuje ako zmluvná strana.

Osobné údaje sú spracúvané po dobu nevyhnutnú na splnenie účelu spracúvania - účasti v Súťaži, žrebovania o výhry v rámci Súťaže, avšak maximálne po dobu 1 roka od zberu týchto údajov. Osobné údaje spracúvané na vyššie uvedené účely vyhodnotenia, informovania Súťažiaceho o výhre a doručenia výhry Súťažiacemu v rámci Súťaže a informovania verejnosti o výhercovi.

Viac informácií k spracúvaniu osobných údajov je k dispozícii v Zásadách spracúvania osobných údajov zverejnených na webovom sídle Organizátora.

**Osobitné ustanovenia**

Organizátor si vyhradzuje právo rozhodovať o všetkých otázkach týkajúcich sa Súťaže podľa vlastného uváženia a vyhradzuje si tiež právo z dôvodov hodných osobitného zreteľa kedykoľvek Súťaž obmedziť, odložiť, prerušiť, zmeniť alebo zrušiť. Organizátor nezodpovedá za technické či programové chyby a omyly vzniknuté počas Súťaže.

**Záverečné ustanovenia**

Tento Štatút nadobúda účinnosť dňom verejného vyhlásenia Súťaže na webovej stránke [**https://www.besenova.com/novinky-a-eventy/novinky/velka-letna-sutaz**](https://www.besenova.com/novinky-a-eventy/novinky/velka-letna-sutaz)

Neznalosť ustanovení tohto Štatútu nezakladá nárok na reklamáciu a nebude sa na ňu prihliadať.

Zapojením sa do Súťaže vyjadrujú Súťažiaci svoj súhlas so Štatútom a pravidlami Súťaže. Výhra nebude Výhercovi odovzdaná, pokiaľ tento nesúhlasí bez výhrad s týmito Pravidlami a nesplní podmienky z nich pre neho vyplývajúce.

Organizátor súťaže čestne vyhlasuje, že INSTAGRAM nemá so Súťažou nič spoločné, neorganizuje ju ani ju žiadnym spôsobom nepropaguje ani nesponzoruje.

Organizátor súťaže čestne vyhlasuje, že INSTAGRAM nemá voči Súťažiacim žiadne záväzky.

Pravidlá sa riadia právom Slovenskej republiky. Pravidlá sú zverejnené na web stránke [**https://www.besenova.com/novinky-a-eventy/novinky/velka-letna-sutaz**](https://www.besenova.com/novinky-a-eventy/novinky/velka-letna-sutaz)

V Bešeňovej, dňa 20.07.2022

EUROCOM Investment, s.r.o.